laion/Wikipedia-Exotic huggingface dataset:
აჰმადნაგარი

აჰმადნაგარი – შუა საუკუნეების ფეოდალური სახელმწიფო ინდოეთში (დეკანის ჩრდილო-დასავლეთ ნაწილი). დააარსა 1490 წელს ნიზამ-შაჰების დინასტიის ფუძემდებელმა მალიქ აჰმადმა, რომელიც ფ. ბერნიეს ცნობით ქართველი უნდა ყოფილიყო. სახელმწიფოს დედაქალაქი იყო – აჰმადნაგარი, რომელიც დაარსდა 1494 წელს. 1600 წელს დიდ მოგოლთა მბრძანებელმა აქბარმა დაამარცხა აჰმადნაგარის გამგებელი ქალი ჩანდ ბიბი და დაიკავა სახელმწიფოს ნაწილი. 1636 წელს შაჰ-ჯაჰანმა აჰმადნაგარი საბოლოოდ დაიმოჩილა. კიკნაძე რ., ქართული საბჭოთა ენციკლოპედია, ტ. 2, თბ., 1977. — გვ. 113.
ბაზელის საეკლესიო კრება

ბაზელის საეკლესიო კრება – მსოფლიო საეკლესიო კრება, მიმდინარეობდა 1431-1449 წლებში, ჯერ ბაზელში, ხოლო 1448 წლიდან ლოზანაში, პაპობის დაცემისა და რეფორმაციული მოძრაობის წარმატებების ვითარებაში. ბაზელის საეკლესიო კრებაზე გაჩაღდა ბრძოლა პაპის მომხრეთა და მსოფლიო საკლესიო კრების ზემდგომობის მომხრეთა შორის. კრებამ დაამტკიცა კონსტანცის საეკლესიო კრების (1414-1418) გადაწყვეტილება პაპზე მსოფლიო საკელესიო კრების ზემდგომობის შესახებ, აკრძალა პაპის კურიის სასარგებლოდა რიგი საეკლესიო გადასახადების, კერძოდ ანატების აკრეფა, გამოაცხადა პროვინციული საეკლესიო კრებების რეგულარული მოწვევის საჭიროება. ჰუსიტების გამარჯვებებმა ჩეხიაში აიძულა ბაზელის საეკლესიო კრება კომპრომისზე წასულიყო ზომიერი ჰუსიტების – მებარძიმეთა მიმართ (1433 წელს მათთან დაიდო ხელშეკრულება – პრაღის კომპატაქტები). პაპმა ევგენი IV-მ არ ცნო ბაზელის საეკლესიო კრების გადაწყვეტილებანი და მის საპირისპიროდ 1438 წელს ფერარაში მოიწვია საეკლესიო კრება, რომელიც შემდეგ ფლორენციაში გადაიტანეს. ბაზელის საეკლესიო კრებამ გადააყენა ევგენი IV და ფელიქს V-ის სახელით პაპად (შემდგომში ეწოდა ანტიპაპი) აირჩია სავოიის ჰერცოგი ამადეო VIII. მას შემდეგ, რაც ბაზელის საეკლესიო კრების მომხრე ევროპელი მბრძანებლები ყოფილი პაპის მხარეზე გადავიდნენ, საეკლესიო კრების ზემდგომობის მომხრეთა პოზიციები შესუსტდა. 1448 წელს ლოზანაში გადატანილმა ბაზელის საეკლესიო კრებამ 1449 წელს ცნო ახალი პაპი ნიკოლოზ V და თავი დაშლილად გამოაცხადა. ამ მარცხმა დასცა კათოლიკური ეკლესიის ავტორიტეტი და ნიადაგი მოუმზადა რეფორმაციას. ფერარა-ფლორენციის საეკლესიო კრება კონსტანცის საეკლესიო კრება ქართული საბჭოთა ენციკლოპედია, ტ. 2, თბ., 1977. — გვ. 144.
ბეიჰაკი

ბეიჰაკი, აბუ ლ-ფაზლ მუჰამედ იბნ ჰუსეინ (დაახლ. 996 - გ. 1077) – სპარსელი ისტორიკოსი და მწერალი. თითქმის 20 წელი მსახურობდა ღაზნევიდების სახელმწიფოს საგარეო საქმეთა დივანში. დაწერა 30-ტომიანი ნაშრომი „ბეიჰაკის ისტორია“. ჩვენამდე მოღწეულია თხზულების ნაწილი“მასუდის ისტორია“, რომელიც მოიცავს სულთან მასუდის ზეობის წლებს (1030-1041 წწ.) ნაშრომი ძვირფასი წყაროა სამანიდებისა და ღაზნევიდების სახელმწიფოების ისტორიის შესასწავლად. ბეიჰაკი მოგვითხრობს იმდროინდელი პოლიტიკური მოვლენების შესახებ, ასახავს სახელმწიფო დაწესებულებათა საქმიანობას და ფეოდალთა ყოფას. სპარსული ლიტერატურა ქართული საბჭოთა ენციკლოპედია, ტ. 2, თბ., 1977. — გვ. 271. E.G. Browne. Literary History of Persia. (Four volumes, 2,256 pages, and twenty-five years in the writing). 1998. ISBN 0-7007-0406-X Jan Rypka, History of Iranian Literature. Reidel Publishing Company. ASIN B-000-6BXVT-K ↑ An Oriental Samuel Pepys? Abuʾl-Faḍl Bayhaqī's Memoirs of Court Life in Eastern Iran and Afghanistan, 1030-1041, C. Edmund Bosworth, Journal of the Royal Asiatic Society, Third Series, Vol. 14, No. 1 (Apr., 2004), 13.
ბელა III

ბელა III (დ. 1145 — გ. 23 აპრილი, 1196) — უნგრეთის მეფე არპადების დინასტიიდან, მეფობდა 1172–1196 წლებში. გეზა II-ის ძე. იგი ბიზანტიაში იყო აღზრდილი და ბიზანტიის იმპერატორ მანუელ I-ის მხარდაჭერით სარგებლობდა. სამეფო კანცელარიის საქმის წარმოება ბელა III-მ ბიზანტიურ ყაიდაზე გარდაქმნა. მანუელ I-ის სიკვდილის შემდეგ მან დაიპყრო ბიზანტიაში შემავალი სრემი, ხორვატია და დალმაცია (1180). ქართული საბჭოთა ენციკლოპედია, ტ. 2, თბ., 1977. — გვ. 273. Kristó Gyula - Makk Ferenc: Az Árpád-ház uralkodói (IPC Könyvek, 1996) Korai Magyar Történeti Lexikon (9–14. század), főszerkesztő: Kristó Gyula, szerkesztők: Engel Pál és Makk Ferenc (Akadémiai Kiadó, Budapest, 1994)
ბელა IV

ბელა IV (დ. 1206 — გ. 3 მაისი, 1270) — უნგრეთის მეფე არპადების დინასტიიდან, მეფობდა 1235-1270 წლებში. ანდრაშ II-ის ძე. 1235 წელს შეეცადა გაეუქმებინა მეფის სამფლობელოებიდან მაგნატებისათვის მიწების ბოძების წესი, რათა შეეჩერებინა ფეოდალური დაქუცმაცების პროცესი. 1241 წელს, მონღოლთა შემოსევისას, დალმაციაში გაიქცა. 1242 წელს დამპყრობთა წასვლის შემდეგ ენერგიულად შეუდგა უნგრეთის ეკონომიკისა და თავდაცვისუნარიანობის აღდგენას. მთელი რიგი პრივილეგიები უბოძა წვრილ და საშუალო აზნაურობას. ებრძოდა ვენეციას დალმაციის ქალაქებისათვის (1243-1244 წწ.) და ჩეხიის მეფე პრჟემისლ II ოტოკარს ავსტრიისა და შტირიისათვის (1235-1254 და 1260 წწ.). ვიკისაწყობში არის გვერდი თემაზე: ბელა IV ქართული საბჭოთა ენციკლოპედია, ტ. 2, თბ., 1977. — გვ. 273. Kristó, Gyula – Makk, Ferenc: Az Árpád-ház uralkodói (IPC Könyvek, 1996) Korai Magyar Történeti Lexikon (9–14. század), főszerkesztő: Kristó, Gyula, szerkesztők: Engel, Pál és Makk, Ferenc (Akadémiai Kiadó, Budapest, 1994) Magyarország Történeti Kronológiája I. – A kezdetektől 1526-ig, főszerkesztő: Benda, Kálmán (Akadémiai Kiadó, Budapest, 1981) Parsons, John Carmi. Medieval Queenship, 1997
ბელგრადის საზავო ხელშეკრულება

ბელგრადის საზავო ხელშეკრულება – ხელშეკრულება რუსეთ-ავსტრიასა და ოსმალთს შორის. ხელი მოაწერეს 1739 წლის 18 (29) სექტემბერს. ხელშეკრულების თანახმად დასრულდა რუსეთისა და ავსტრიის ომი ოსმალეთთან (1735-1739). ავსტრიამ ოსმალეთთან ჯერ კიდევ 21 აგვისტოს (1 სექტემბერს) მოაწერა ხელი სეპარატულ ზავზე, რომლითაც ოსმალეთმა მიიღო სერბია და ვლახეთი. თუმცა რუსეთმა რამდენიმე მძიმე დამარცხება მიაყენა ოსმალეთს (ყირიმის დაკავება; გამარჯვებები ხოტინთან, იასისთან, სტავუჩანთან), რთულმა საგარეო-პოლიტიკურმა მდგომარეობამ (შვედეთთან გამწვავებული ურთიერთობა, საფრანგეთის მოსალოდნელი მხარდაჭერა შვედეთისადმი), ავსტრიის დამარცხებებმა ოსმალეთთან და 21 აგვისტოს სეპარატული ზავის დადებამ ის აიძულა ოსმალეთთან მოლაპარაკებებზე დათანხმებულიყო. ბელგრადის საზავო ხელშეკრულებით რუსეთმა დაიბრუნა აზოვი, სიმაგრეთა მორღვევის პირობით, კ. ჩერკასზე (მდ. დონზე) მიიღო სიმაგრის აგების უფლება, ოსმალეთმა კი – მდინარე ყუბანის შესართავთან. დიდი და მცირე ყაბარდო ნეიტრალურ ტერიტორიად გამოცხადდა. რუსეთს ეკრძალებოდა შავ ზღვასა და აზოვის ზღვაზე ფლოტის ყოლა. ბელგრადის საზავო ხელშეკრულებამ ვერ გადაწყვიტა რუსეთის დიპლომატიის მთავარი ამოცანა – შავ ზღვაზე გასვლის უფლების მოპოვება. ბელგრადის საზავო ხელშეკრულება გაუქმდა ქუჩუქ-კაინარჯის საზავო ხელშეკრულებით, 1774 წელს. სამშვიდობო ხელშეკრულებების სია ოსმალეთის იმპერიის ხელშეკრულებების სია ქართული საბჭოთა ენციკლოპედია, ტ. 2, თბ., 1977. — გვ. 282.
ბეროსე ბაბილონელი

ბეროსე ბაბილონელი (დაახლ. ძვ. წ. 350 – ძვ. წ. 280) – ბაბილონელი ისტორიკოსი, ქურუმი. გართულებული ვითარების გამო დატოვა ბაბილონი და საბერძნეთში გადასახლდა სადაც კუნძულ კოსზე ასტროლოგიური სკოლა დააარსა. სამშობლოში დაბრუნების შემდეგ ანტიოქე I-სათვის ბერძნულ ენაზე დაწერა ბაბილონის ისტორია სამ წიგნად, რომელსაც ჩვენამდე არ მოუღწევია. ცალკეული შრომები ამ ნაშრომიდან შემორჩენილია აბიდენის, ევსები კესარიელის, სინსელას, იოსებ ფლავიუსისა და სხვა ისტორიკოსთა თხზულებებში. ქართული საბჭოთა ენციკლოპედია, ტ. 2, თბ., 1977. — გვ. 333. Blenkinsopp, J. 1992. The Pentateuch: An Introduction to the First Five Books of the Bible. New York: Anchor Doubleday. Verbrugghe, G.P. & Wickersham, J.M. 2000. Berossos and Manetho Introduced and Translated: Native Traditions in Ancient Mesopotamia and Egypt. Ann Arbor, Michigan: University of Michigan Press. Fragments of Chaldæan History, by Berossus An Historical Treatise of the Travels of Noah Into Europe, Translated by Richard Lynche in 1601
ბესა

ბესა (ბერძ. Βέσσας) – ბიზანტიელი სტრატეგოსი (სარდალი) ეგრისში 550-554 წლებში. 550 წელს ბიზანტიას დაუმორჩილა აჯანყებული აბაზგები; 551 წელს ირანელებს წაართვა ციხე-ქალაქი პეტრა, მაგრამ 553 წელს სასტიკად დამარცხდა ირანელებთან ბრძოლაში ტელეფისის მახლობლად. ეგრისის მეფის გუბაზის თხოვნით იუსტინიანე კეისარმა ბესა თანამდებობიდან გადააყენა, ჩამოართვა მთელი ქონება და აბაზგიაში გადაასახლა. ქართული საბჭოთა ენციკლოპედია, ტ. 2, თბ., 1977. — გვ. 339.
ბიზანტიური სამართალი

ბიზანტიური სამართალი – ბიზანტიის იმპერიის სამართალი VI-XV საუკუნეებში, იგი არის ბიზანტიური საზოგადოების მოთხოვნილებათა შესაბამისად გადამუშავებული რომის სამართალი და თვით ბიზანტიაში შექმნილი ორიგინალური სამართლის ნორმების ერთობლიობა. ხასიათდებოდა საეკლესიო და საერო სამართლის ნორმების პარალელური მოქმედებით. ბიზანტიურ სისხლის სამართალში თანდათან შეაღწია ბარბაროსული ჩვეულებითი სამართლის ნორმებმა, რაც გამოიხატა სასტიკი (კერძოდ გამახეიბრებელი) სასჯელების შემოღებით. სამოქალაქო სამართალზე გარკვეული ზეგავლენა იქონია იმპერიის ფარგლებში მცხოვრებ ხალხთა ჩვეულებითმა სამართალმა, ცალკეული ინსტიტუტები ძირითადად რომის სამართლის საწყისების შემდგომი განვითარებაა. ბიზანტიას ჰქონდა განვითარებული საკანონმდებლო სისტემა. ბიზანტიური სამრთლის ძირითადი წყარო იყო თეოდოსიუსის კოდექსი, იუსტინიანეს კოდიფიკაცია, ეკლოგა, საადგილმამულო კანონი, ნომოკანონი (საეკლესიო და საერო სამართლის კრებული, რომელსაც საქართველოში სჯულის კანონი ეწოდებოდა), პროქირონი, ეპანაგოგა, ბასილიკები, საეპარქო წიგნი, მათე ბლასტარის ალფაბეტური სინტაგმა და კონსტანტინე არმენოპულოსის „ექვსწიგნეული“. სამართალგანვითარების თვალსაზრისით ბიზანტია სანიმუშო ქვეყანა იყო შუა საუკუნეების მსოფლიოში. ბიზანტიური სამართალი ქათული ფეოდალური სამართლის ერთ-ერთ წყაროსაც წარმოადგენდა. ამ მხრივ განსაკუთრებით აღსანიშნავია ნომოკანონი და ბლასტარის ალფაბეტური სინტაგმა, რომლის შემოკლებული ვარიანტი, შევსებული არმენოპულოსის კრებულიდან და სხვა წყაროებიდან, ბერძნული სამართლის ქართული ვერსიის სახით („სამართალი ბერძული“) შევიდა ვახტანგ VI-ის სამართლის წიგნთა კრებულში. ნადარეიშვილი გ., ქართული საბჭოთა ენციკლოპედია, ტ. 2, თბ., 1977. — გვ. 370.
მამუკა არეშიძე

მამუკა არეშიძე (დ. 27 ნოემბერი, 1957, თბილისი) — ქართველი პოლიტიკოსი, საქართველოს პარლამენტის წევრი 1995-1999 წლებში. 1973 წელს დაამთავრა თბილისის 51-ე საშუალო სკოლა. 1974 წელს დაიწყო მუშაობა ქ. თბილისის მე-2 სასწრაფო დახმარების საავადმყოფოში მუშად და სანიტრად. 1975-1981 წლებში სწავლობდა შოთა რუსთაველის სახელობის სახელმწიფო თეატრალურ ინსტიტუტში დრამის სარეჟისორო ფაკულტეტზე (მიხეილ თუმანიშვილის სახელოსნო). 1981-1995 იყო პროგრამა „საღამო მშვიდობისას“ წამყვანი და რეჟისორი, სატელევიზიო პროგრამის „გავიხსენოთ საქართველოს“ ხელმძღვანელი. 1993-1995 წლებში იყო „მოამბის“, „ქვიშის საათის“ მთავარი რედაქტორი. საქართველოს სამოქალაქო ომის დროს მამუკა არეშიძე იყო თენგიზ კიტოვანის დაჯგუფების წევრი და მონაწილეობდა კანონიერი ხელისუფლების დამხობაში: 1995-1999 წლებში იყო საქართველოს მე-4 მოწვევის პარლამენტის წევრი (თბილისის მთაწმინდის მაჟორიტარი) საარჩევნო ბლოკი „საქართველოს მოქალაქეთა კავშირი“. 1997 წელს იყო გარმიშ - პატერკირხენის ევროპული უსაფრთხოების სკოლის (გერმანია) მსმენელი. 1995-2007 წლებში იყო თეატრისა და კინოს სახელწმიფო უნივერსიტეტში ტელერეჟისურის და ტელესაქმის პედაგოგი. 2003 წლიდან დღემდე არის არასამთავრობო ორგანიზაცია „სტრატეგიული კვლევების კავკასიური ცენტრის“ ხელმძღვანელი. 2007 წლიდან არის საქართველოს კავკასიური უნივერსიტეტის პროფესორი. 2009 წლიდან დღემდე არის რადიო „პალიტრას“ საავტორო გადაცემის „კავკასიური პალიტრის“ ავტორი და წამყვანი. 1992 - საქართველოს სახელმწიფო პრემია ჟურნალისტიკის სფეროში მიღწეული წარმატებებისთვის 1995 - ვახტანგ გორგასლის II ხარისხის ორდენი 2001 - „წითელი ჯვრის“ საერთაშორისო ორგანიზაციის სიგელი 2005 - ჟურნალისტთა საერთაშორისო საზოგადოების ჯილდო „ოქროს კალამი“. მამუკა არეშიძე — საქართველოს ბიოგრაფიული ლექსიკონი მამუკა არეშიძე — საქართველოს პარლამენტის ოფიციალური საიტი ↑ 1.0 1.1 „ვიცი, ჩემი ნათქვამი გამოიწვევს დიდ ვნებათაღელვას, მაგრამ ჯობია სიმართლე იცოდეს ხალხმა, ამას პირველად ვამბობ“. კვირის პალიტრა (29 აპრილი 2024). დაარქივებულია ორიგინალიდან — 04.05.2024.
რალფ ელისონი

რალფ ელისონი (Ralph Waldo Ellison) (დ. 1 მარტი, 1913 — გ. 16 აპრილი, 1994) — მწერალი, მკვლევარი, შავკანიან ამერიკელთა კულტურის თვალსაჩინო წარმომადგენელი. დაიბადა ოკლაჰომა სიტიში, ოკლაჰომა. მისი ყველაზე კარგად ცნობილი რომანია „უჩინარი კაცი“, რომლისთვისაც მან ეროვნული წიგნის პრემია მიიღო 1953 წელს. მას ეკუთვნის ასევე „ჩრდილი და აქტი“ (1964), პოლიტიკური, სოციალურ და კრიტილულ ესსეთა კრებული და „ტერიტორიაზე წასვლა“ (1986). რალფ ელისონის ბიოგრაფია(ინგლისური) ლიტერატურის ონლაინ ენციკლოპედია „The Literary Encyclopedia-ში“(ინგლისური) ინტერვიუ(ინგლისური) ალფრედ ჩესტერსა და ვილმე ჰოუარდს (ჟურნალი „The Paris Review“) რალფ ელისონი(ინგლისური) ინგლისურ ვიკიციტატაში ↑ 1.0 1.1 Deutsche Nationalbibliothek Record #11853002X // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 5.0 5.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 6.0 6.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 7.0 7.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ 8.0 8.1 8.2 The Fine Art Archive — 2003. <a href="https://wikidata.org/wiki/Track:Q10855166"></a> ↑ 9.0 9.1 Munzinger Personen <a href="https://wikidata.org/wiki/Track:Q107343683"></a> ↑ BlackPast.org — 2004. <a href="https://wikidata.org/wiki/Track:Q30049687"></a> ↑ LIBRIS — 2012. <a href="https://wikidata.org/wiki/Track:Q1798125"></a> ↑ https://www.nationalbook.org/books/invisible-man/ ↑ https://www.ccny.cuny.edu/lhf/medallion-recipients
Lawson (ჯგუფი)

Lawson (ყოფილი The Grove) — ოთხკაციანი ბრიტანული ჯგუფი. მასში შედიან ენდი ბრაუნი (ლივერპული), ჯოელ პიტი (შეფილდი), რაიან ფლეტჩერი (ნოტინგემი) და ადამ პიტსი (ბრაიტონი). ჯგუფის წევრები ამჟამად ლონდონში ცხოვრობენ. მათ სადებიუტო ალბომი Chapman Square გამოდის 2012 წლის 22 ოქტომბერს. ოფიციალური საიტი დაარქივებული 2011-02-01 საიტზე Wayback Machine. Facebook [მკვდარი ბმული] Twitter Tumblr MySpace YouTube
აღმოსავლეთი შელდა

აღმოსავლეთი შელდა (ნიდერლ. Oosterschelde) — მდინარე შელდის ყოფილი ესტუარი. ამჟამად არხი. მდებარეობს ნიდერლანდების სამხრეთ-დასავლეთ ნაწილში, ზელანდიის პროვინციაში. აერთიანებს თოლენსა (ჩრდილო-აღმოსავლეთით) და ნორდ-ბეველანდს (სამხრეთ-დასავლეთით) შორის მდებარე არხს, სხვაუვენს, დიუიველანდსა და ზიუიდ-ბეველანდს. რომის იმპერიის დროს აღმოსავლეთი შელდა იყო მდინარე შელდის მთავარი შესართავი. ტერიტორია ათვისებულია ბატებისა და სხვა გადამფრენი ფრინველების გამოსაზამთრებლად. აგრეთვე იჭერენ ორკარედიან ნიჟარებს, ხამანწკებსა და კრევეტებს. 1953 წლის ძლიერი წყალდიდობის შემდეგ, მიღებული იქნა გადაწყვეტილება აღმოსავლეთი შელდის შემოზღვუდვასთან დაკავშირებით. 1967 წელს დაიწყეს 3 ხელოვნური კუნძულის აგება. მოგვიანებით აშენდა ოსტერსხელდეკერინგის კონსტურქცია (1976-1986), რის შედეგადაც მოხდა აღმოსავლეთი შელდის დაცვა შტორმული ტალღებისაგან. ოსტერსხელდეკერინგი — წყალდიდობის საწინააღმდეგო დამცავი კონსტრუქცია და შტორმული ტალღების ხელოვნური ბარიერია. შედგება 65 სვეტისაგან, თითოეული მათგანი 18 ათ. ტ. იწონის. ნიდერლანდის მდინარეების სია აღმოსავლეთი შელდა – ენციკლოპედია ბრიტანიკა (ინგლისური)
ჰაარლემი

ჰაარლემი, (ნიდერლ. Haarlem) — მუნიციპალიტეტი და ქალაქი ნიდერლანდებში, ჩრდილოეთ ჰოლანდიის პროვინციის დედაქალაქი. ქალაქი მდებარეობს მდინარე სპარნეს ნაპირზე, დაახლოებით 20 კილომეტრში ამსტერდამის დასავლეთით, სანაპირო დიუნებთან სიახლოვეს. ყვავილების წარმოების რაიონისა და ყაყაჩოებისა და ყვავილის ნერგების ექსპორტის ცენტრი. ოსნაბრიუკი, გერმანია, 1961 წლიდან ანჟე, საფრანგეთი, 1964 წლიდან დერბი, გაერთიანებული სამეფო მუტარე, ზიმბაბვე რიო-ვერდე, ბრაზილია ჰარლემი Ach lieve tijd: 750 jaar Haarlem, de Haarlemmers en hun rijke verleden, F.W.J.Koorn (red), Vrieseborch, Zwolle 1984 (ISBN 90-6630-035-3) Deugd boven geweld: een geschiedenis van Haarlem, 1245-1995, G.F. van der Ree-Scholtens (red), Uitgeverij Verloren, Hilversum 1995 (ISBN 90-6550-504-0) Geschiedenis en beschrijving van Haarlem, van de vroegste tijden tot op onze dagen, F. Allan, J. J. van Brederode, Haarlem 1874 ვიკისაწყობში არის გვერდი თემაზე: ჰაარლემი Map of Haarlem and surroundings Bus map with stops Haarlem Shuffle: English language resources for Haarlem, the Netherlands Haarlem Paintings by Jacob van Ruisdael დაარქივებული 2007-03-13 საიტზე Wayback Machine. Ride the 50km. long bicycle route to explore Haarlem and its surroundings. დაარქივებული 2012-11-12 საიტზე Wayback Machine. ↑ 1.0 1.1 Area (Kerncijfers wijken en buurten 2004-2010). Statistics Netherlands. ციტირების თარიღი: 2012-03-15. Population (Bevolkingsontwikkeling; regio per maand). Statistics Netherlands. ციტირების თარიღი: 2012-03-15.
დასავლეთი შელდა

დასავლეთი შელდა (ნიდერლ. Westerschelde) — მდინარე შელდის ესტუარი ნიდერლანდებში, ზელანდიის პროვინციაში. სიგრძე 113 კმ. წარსულში შელდა რამდენიმე ესტუარს ქმნიდა, რომლებიც მოჭრილები იყვნენ ზღვას. ამათგან პირდაპირი კავშირი ჩრდილოეთის ზღვასთან მხოლოდ დასავლეთ შელდას აქვს. გაფართოებული შესართავი ბელგიის ანტვერპენის პორტისთვის სანაოსნო თვალსაზრისით უმნიშვნელოვნესია, ამიტომაც არ მოახდინეს დელტაპროექტის ფარგლებში ესტუარის იზოლაცია. ამის ნაცვლად, ჯებირებით გაამაგრეს მისი ნაპირები. აღმოსავლეთით გადის შელდა-რაინის არხი; სიახლოვეს აგრეთვე რამდენიმე არხია მოყვანილი. შესართავიდან ჩრდილოეთით მდებარეობს კუნძული ვალხერენი და ნახევარკუნძული ზიუიდ-ბეველანდი. 2003 წლის მარტში დასავლეთ შელდის რაიონში გაიხსნა ნიდერლანდის უგრძესი ხიდი — ვესტერსხელდეს გვირაბი (სიგრძე 6,6 კმ). ნიდერლანდის მდინარეების სია დასავლეთი შელდა – ენციკლოპედია ბრიტანიკა (ინგლისური)
დინკელი

დინკელი (გერმ. Dinkel; ნიდერლ. Dinkel) — მდინარე გერმანიასა და ნიდერლანდებში. მიედინება ჩრდილოეთ რაინ-ვესტფალიის მხარესა და ოვერეისელის პროვინციაში. სიგრძე 89 კმ, აუზის ფართობი 650 კმ². სათავე აქვს გერმანიაში, ქალაქ როზენდალის სიახლოვეს, ზღვის დონიდან 87 მ სიმაღლეზე. ერთვის მდინარე ვეხტს. გერმანიის მდინარეების სია ნიდერლანდების მდინარეების სია
რეგე

რეგე (ნიდერლ. Regge) — მდინარე ნიდერლანდებში, ოვერეისელის პროვინციაში. სათავე აქვს ქალაქ გურის სიახლოვეს, ზღვის დონიდან 12 მ სიმაღლეზე. სიგრძე 46,5 კმ, აუზის ფართობი 880 კმ². ერთვის მდინარე ვეხტს, ზღვის დონიდან 5 მ-ზე. სათავესა და შესართავს შორის სხვაობა 7 მ-ის ტოლია. ნიდერლანდების მდინარეების სია
აზერ სულეიმანოვი

აზერ სულეიმანოვი (დ. 27 ივლისი, 1967, მარნეული) — ქართველი პოლიტიკოსი, საქართველოს პარლამენტის ოთხგზის (1999, 2008, 2012, 2016) წევრი. დაამთავრა აზერბაიჯანის სახალხო მეურნეობის ინსტიტუტი. 1984-1991 წლებში მუშაობდა ცეკავშირის მარნეულის განყოფილების გასტრონომში გამყიდველად. 1992-1994 წლებში იყო სხვადასხვა მაღაზიების გამგე. 1995-1997 წლებში მუშაობდა „მარნეულის სამომხმარებლო საზოგადოებაში“ ეკონომისტად. 1997 წელს მუშაობდა დაიწყო მარნეულის მუნიციპალიტეტის გამგეობაში, ჯერ ეკონომიკური განყოფილების უფროსის მოადგილედ, ხოლო შემდეგ უფროსად. 1999 -2004 წლებში იყო საქართველოს მე-5 მოწვევის პარლამენტის წევრი (მარნეულის მაჟორიტარი), საარჩევნო ბლოკი: „საქართველოს მოქალაქეთა კავშირი“. 2004-2008 წლებში იყო ქვემო ქართლის გუბერნატორის მოადგილე. 2008-2012 წლებში — საქართველოს მე-7 მოწვევის პარლამენტის წევრი (მარნეულის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი (მარნეულის მაჟორიტარი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. 2016-2020 წლებში — საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“. 2020 წლის საპარლამენტო არჩევნებზე „ერთიანმა ნაციონალურმა მოძრაობამ“ და გაერთიანებულმა ოპოზიციამ „ძალა ერთობაშია“ №13 საარჩევნო ოლქის (მარნეულის მუნიციპალიტეტი და გარდაბნის მუნიციპალიტეტის ნაწილი) მაჟორიტარობის კანდიდატად წარადგინა. მან ხმების 38,89% (23502) მიიღო და მეორე ადგილი დაიკავა. 2021 წლის 3 აგვისტოს განაცხადა პარტიის დატოვების შესახებ. აზერ სულეიმანოვი — საქართველოს ბიოგრაფიული ლექსიკონი აზერ სულეიმანოვი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ „ნაციონალურმა მოძრაობამ“ მაჟორიტარობის კანდიდატები წარადგინა. მთავარი არხი. mtavari.tv (2020-09-23). ციტირების თარიღი: 24 სექტემბერი, 2020. ↑ 2020 წლის 31 ოქტომბრის საქართველოს პარლამენტის არჩევნები. ცესკო. დაარქივებულია ორიგინალიდან — 2021-01-04. ციტირების თარიღი: 7 იანვარი, 2021. ↑ „აზერ სულეიმანოვმა „ნაციონალური მოძრაობა“ დატოვა“. imedinews.ge. დაარქივებულია ორიგინალიდან — 2021-08-03. ციტირების თარიღი: 3 აგვისტო, 2021. შეამოწმეთ თარიღის პარამეტრი |access-date=-ში (დახმარება)
აუდე-ეისელი

აუდე-ეისელი (აგრეთვე ალტე-ისელი; გერმ. Alte Issel; ნიდერლ. Oude IJssel) — მდინარე გერმანიასა და ნიდერლანდებში. სიგრძე 82 კმ, აუზის ფართობი 1208 კმ². სათავე აქვს გერმანიაში, ზღვის დონიდან 56 მ სიმაღლეზე. მიედინება ჩრდილოეთ რაინ-ვესტფალიის მხარესა და გელდერლანდის პროვინციაში. ერთვის მდინარე ეისელს. გერმანიის მდინარეების სია ნიდერლანდების მდინარეების სია
გიგლიშტოკი

გიგლიშტოკი (გერმ. Giglistock) — მთა ურნერის ალპებში, შვეიცარიაში. მდებარეობს გადმენის მუნიციპალიტეტის სამხრეთით. სიმაღლე 2 900 მეტრი. Giglistock on Hikr photos
გრან-შავალარი

გრან-შავალარი (ფრანგ. Grand Chavalard) — მთა ბერნის ალპების დასავლეთ ნაწილში, შვეიცარიაში. მდებარეობს ვალეს კანტონში. გადაჰყურებს მდინარე რონას, ფიულის მუნიციპალიტეტთან. აღმართულია დან-დე-მორკლეს მთის სიახლოვეს, მის ჩრდილო-დასავლეთით. Grand Chavalard on Summitpost Grand Chavalard on Hikr
ემი

ემი (ნიდერლ. Eem) — მდინარე ნიდერლანდებში, უტრეხტის პროვინციაში. სიგრძე 18 კმ. სათავეს იღებს ამერსფორტთან, ზღვის დონიდან 2 მ სიმაღლეზე. გაედინება დაბლობ ტერიტორიაზე. ერთვის ემერის ტბას. ნაპირზე მდებარე დასახლებული პუნქტებიდან ყველაზე მნიშვნელოვანია ქალაქი ამერსფორტი. ნიდერლანდების მდინარეების სია
ცენტრალ-პარკი (ნიუ-იორკი)

ცენტრალ პარკი ( 40°46′59″N, 73°58′20″W) ვრცელი საზოგადოებრივი ურბანული პარკია (3.41 კმ², ოთხკუთხა 4 კმ x 800 მ-ზე) მანჰეტენზე, ნიუ-იორკი. დაახ. 37,5 მილიონი მნახველით წელიწადში, ყველაზე პოპულარული ქალაქური პარკია აშშ-ში და მისი ხშირი გამოჩენა კინოფილმებსა თუ სატელევიზიო შოუებში მას ერთ-ერთ ყველაზე ცნობილ ქალაქურ პარკად ხდის მსოფლიოში. პარკი ნიუ-იორკ სიტის პარკებისა და რეკრეაციის დეპარტამენტის დაქვემდებარებაშია. ცენტრალ პარკს ჩრდილოეთით ესაზღვრება ვესტ 110-ე ქუჩა, დასავლეთით მერვე ავენიუ, სამხრეთით ვესტ 59-ე ქუჩა, და აღმოსავლეთით მეხუთე ავენიუ. პარკის საზღვრების გასწვრივ ამ ქუჩებს როგორც წესი უწოდებენ ცენტრალ პარკ ნორზი, ცენტრალ პარკ ვესტი და ცენტრალ პარკ საუზი, შესაბამისად. მეხუთე ავენიუ საკუთარ სახელს ინარჩუნებს მთელი მისი აღმოსავლეთ საზღვრის გასწვრივ. პარკის პროექტი ეკუთვნის ფრედერიკ ლოუ ოლმსტედსა და კალვერტ ვოქსს, რომელმაც მოგვიანებით ასევე შექმნა ბრუკლინის პროსპექტ პარკი. მიუხედავად იმისა, რომ პარკის უმეტესი ნაწილი ბუნებრივად გამოიყურება, ის ფაქტობრივად მთლიანად ხელოვნურად არის შექმნილი და შეიცავს რამდენიმე ხელოვნურ ტბას, საცალფეხო ბილიკებს, ორ საციგურაო მოედანს, საცხოველესა და მინდვრებს სხვადასხვა სპორტული დანიშნულებისთვის და ბავშვების სათამაშოდ. პარკი პოპულარული ოაზისია მიგრაციული ფრინველებისთვის, და შესაბამისად პოპულარულია ფრინველთა მოთვალთვალეთათვისაც. 10 კმ სიგრძის ველოსიპედის ბილიკი პარკის პერიმეტრზე პოპულარულია მორბენალთა, ველოსიპედისტთა და სკეიტერებისთვის, განსაკუთრებით უქმე დღეებში და საღამოს 7-ის შემდეგ, როდესაც საავტომობილო მოძრაობა იზღუდება.
კორნ-დე-სერებუა

კორნ-დე-სერებუა (ფრანგ. Corne de Sorebois) — მთა პენინის ალპებში, შვეიცარიაში. მდებარეობს სოფელ ცინალის სიახლოვეს, ვალეს კანტონში. სიმაღლე 2 896 მეტრი. Corne de Sorebois on Summitpost
სექს-რუჟი (ვილდჰორნი)

სექს-რუჟი (ფრანგ. Sex Rouge) — მთა ბერნის ალპებში, შვეიცარიაში. მდებარეობს სოფელ ანზერის ჩრდილოეთით, ვალეს კანტონში. მიეკუთვნება ვილდჰორნის მთის მასივს. Sex Rouge on Hikr
რიციჰორნი

რიციჰორნი (გერმ. Ritzihorn) — მთა ბერნის ალპებში, შვეიცარიაში. მდებარეობს ვალეს კანტონში; გადაჰყურებს რეკინგენის მუნიციპალიტეტს. აღმართულია გალმიჰორნის სამხრეთით მდებარე ქედზე. Ritzihorn on Hikr
ვისიგშტოკი

ვისიგშტოკი (გერმ. Wissigstock) — მთა ურნერის ალპებში, შვეიცარიაში. მდებარეობს ობვალდენისა და ურის კანტონების საზღვარზე. სიმაღლე 2 887 მეტრი. Wissigstock on Hikr
ლე-ჟენეპი

ლე-ჟენეპი (ფრანგ. Le Génépi) — მთა მონბლანის მასივში, შვეიცარიაში. მდებარეობს სოფელ შამპეს დასავლეთით, ვალეს კანტონში. სიმაღლე 2 884 მეტრი. Le Génépi on Hikr
აუდე-რაინი

აუდე-რაინი (ნიდერლ. Oude Rijn) — მდინარე რაინის დელტის ერთ-ერთი ტოტი, ნიდერლანდებში, უტრეხტისა და სამხრეთ ჰოლანდიის პროვინციებში. სიგრძე 52 კმ. წარსულში მდინარეზე გადიოდა რომის იმპერიის ჩრდილოეთი საზღვარი. ნაპირზე მდებარეობს ქალაქები: უტრეხტი და ლეიდენი. ნიდერლანდების მდინარეების სია
პუანტ-დეზ-ეკანდი

პუენტ-დეზ-ეკანდი (ფრანგ. Pointe des Ecandies) — მთა მონბლანის მასივში, შვეიცარიაში. მდებარეობს ვალეს კანტონში. აღმართულია პუენტ-დ'ორნის მთის ჩრდილოეთით. List of mountains above 2000 m in Switzerland with coordinates დაარქივებული 2009-01-29 საიტზე Wayback Machine.